Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20451

7. FEJEZET - A SZÁLLÍTTATÓ FELELŐSSÉGE 7.1 Általános követelmények Mielőtt bárki bármiféle veszélyes árut tartalmazó csomagot, vagy gyűjtőcsomagolást légi-szállításra ajánl, az illető személy győződjön meg arról, hogy az adott veszélyes anyag légi-szállítása nem tiltott-e, gondoskodjon róla, hogy az megfelelően osztályozott, csomagolt, jelölt és címkézett legyen, valamint rendelkezzen megfelelően kitöltött veszélyes áruszállító dokumentummal, ahogy azt a jelen Annex és a Technológiai Utasítás előírja. 7.2 Veszélyes anyagok szállító dokumentuma 7.2.1 Ha a Technológiai Utasítás másképp nem rendelkezik, akkor a veszélyes anyagot szállításra ajánló személy köteles a Technológiai Utasításban előírt információkat tartalmazó veszélyes anyag szállító dokumentumot kiállítani, aláírni és az üzemeltető részére biztosítani. 7.2.2 A szállító dokumentum tartalmazzon a veszélyes anyagot szállításra felajánló által aláírt nyilatkozatot, amelyben szerepel az, hogy a veszélyes anyag megfelelő szállítmány nevével teljesen és pontosan meghatározott, az a vonatkozó előírásokkal összhangban osztályozott, csomagolt, jelölt, címkézett és a légiszállításhoz megfelelő állapotban van. 7.3 Használatos nyelv Ajánlás. – A származási állam által előírt nyelv mellett és mindaddig, amíg általános használatra sokkal alkalmasabb formát ki nem dolgoznak és el nem fogadnak, a veszélyes anyagok szállítási dokumentumán az angol nyelvet kell alkalmazni. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes